Zmluva o výpožičke
uzatvorená podľa § 659 a nasl. Občianskeho zákonníka 
-------------------------------------------------------------------------------------------------------------------

Požičiavateľ : 			

Obchodné meno:  Obec Stožok
sídlo:              Obecný úrad Stožok č 37, 962 12 Stožok
zastúpená:         Bc. Darina Petrincová -  starostka obce
IČO:               00 320 293
DIČ:               2021318750

 (ďalej len „požičiavateľ“) 

a 

Vypožičiavateľ:  

Meno a priezvisko:   Jaroslav Malček  
nar.:                  5.11. 1983
bytom:               Stožok 363/30, 962 12 Stožok

(ďalej len „vypožičiavateľ“) 

uzatvárajú túto zmluvu o výpožičke (ďalej len „zmluva“): 

Článok 1
                           Predmet výpožičky a predmet zmluvy

1.	Predmetom výpožičky sú nehnuteľnosti - pozemky, ktoré sú vo výlučnom vlastníctve požičiavateľa Obce Stožok, nachádzajúce sa v obci Stožok, k.ú. Stožok,  zapísané  na LV č  2542, vedenom na Okresnom úrade Detva, katastrálny odbor, a to:
•	KNC-parc.č. 2535, ostatná plocha, o výmere 603 m2
•	KNC-parc.č. 2560, ostatná plocha, o výmere 1668 m2 

2. Požičiavateľ na základe tejto zmluvy prenecháva vypožičiavateľovi na bezplatné dočasné užívanie pozemky, opísané v predchádzajúcom odseku, v časti jestvujúcej nespevnenej cesty v rozsahu 290 m2 , t.j. šírka 3,5 m a dĺžka cca 83 m, podľa situačnej mapky, ktorá tvorí neoddeliteľnú  prílohu tejto zmluvy, a to na účely dojednané v článku 2 tejto zmluvy.

3. Vypožičiavateľ prehlasuje, že mu je známy súčasný stav predmetu výpožičky a v takomto stave ho preberá.  

Článok 2
                                  Účel a doba výpožičky

1. Účelom výpožičky je užívanie predmetu výpožičky na účely vybudovania asfaltovej prístupovej cesty k rodinnému domu vypožičiavateľa, ktorý hodlá vybudovať na pozemku KNC-parc.č. 2539, KNC parc. č. 2560 v k.ú. Stožok asfaltovú  cestu v rozsahu 290 m2 , t.j. šírka 3,5 m a dĺžka cca 83 m, podľa situačnej mapky, ktorá tvorí neoddeliteľnú  prílohu tejto zmluvy. Asfaltovú cestu vybuduje vypožičiavateľ na vlastné náklady, pričom sa vypožičiavateľ zaväzuje vybudovanú cestu bez zbytočného odkladu  odovzdať Obci Stožok ako vlastníkovi pozemku, t.j. požičiavateľovi bezodplatne, pričom táto cesta bude slúžiť širokej verejnosti a bude zaradená do majetku obce ako miestna komunikácia.

2. Zmluva sa uzatvára na dobu určitú , a to  do dňa, kedy nadobudne právoplatnosť Kolaudačné rozhodnutie príslušného stavebného úradu o povolení užívať stavbu rodinného domu vypožičiavateľa, ktorý hodlá vybudovať vypožičiavateľ na pozemku KNC-parc.č. 2539, v k.ú. Stožok.

Článok 3
                             Práva a povinnosti zmluvných strán

1. Vypožičiavateľ sa zaväzuje užívať predmet výpožičky len v rozsahu a na účel dohodnutý v tejto zmluve. 

2. Vypožičiavateľ prehlasuje, že bol oboznámený s pokynmi, smernicami a pravidlami požičiavateľa pre užívanie obecného majetku, s protipožiarnymi a bezpečnostnými opatreniami. 

3. Vypožičiavateľ sa zaväzuje dodržiavať všetky pokyny, smernice a pravidlá pre užívanie obecného majetku, protipožiarne a bezpečnostné opatrenia, 

4. Požičiavateľ podpisom na tejto zmluve dáva vypožičiavateľovi súhlas na stavebné práce na predmete výpožičky, konkrétne na vybudovanie asfaltovej cesty, ktorú sa zaväzuje vypožičiavateľ vybudovať na vlastné náklady, ktorá bude slúžiť jednak ako prístupová cesta k rodinnému domu vypožičiavateľa a jednak ako verejná komunikácia. Touto zmluvou o výpožičke požičiavateľ zároveň dáva vypožičiavateľovi právo na zriadenie stavby – asfaltovej cesty na predmete výpožičky podľa ust. § 139 ods.1 zákona č. 50/1976 Zb. o stavebnom konaní, pričom na účely stavebného konania bude stavebníkom vypožičiavateľ.
 
5. Vypožičiavateľ zodpovedá za škodu spôsobenú na predmete výpožičky ním a tretími osobami v plnej výške. V prípade vzniku takýchto škôd, je vypožičiavateľ povinný uhradiť požičiavateľovi skutočnú škodu. Škoda sa uhrádza v peniazoch, ak však o to poškodený požiada a ak je to možné a účelné, uhrádza sa škoda uvedením do pôvodného stavu. 

6. Požičiavateľ si vyhradzuje právo vstupu ním určeného zástupcu (starosta obce, zamestnanci  obce) na predmet výpožičky v čase výpožičky za účelom kontroly dodržiavania tejto zmluvy. Vypožičiavateľ je povinný umožniť vstup na predmet výpožičky takejto osobe. 

Článok 4
                                  Skončenie výpožičky

1.	Zmluva sa končí:
a)	Uplynutím doby, na ktorú bola zmluva uzatvorená
b)	Dohodou zmluvných strán
c)	Odstúpením od zmluvy zo strany požičiavateľa v prípade, ak vypožičiavateľ užíva predmet výpožičky  v rozpore so zmluvou,  alebo dôjde k  závažnému porušeniu zmluvných povinností. 

2.	Po skončení výpožičky je vypožičiavateľ povinný predmet výpožičky vrátiť bez zbytočného odkladu.

Článok 5
                                 Záverečné ustanovenia

1.	Uzatvorenie  tejto zmluvy schválilo  Obecné zastupiteľstvo v Stožku na svojom zasadnutí, konanom dňa 26.6.2019,  prijatím Uznesenia  č. 41/19 - OZ

2.	Zmluva a právne vzťahy z nej vyplývajúce sa riadia ustanoveniami Občianskeho  zákonníka v znení neskorších predpisov a ostatnými všeobecne záväznými právnymi predpismi platnými na území Slovenskej republiky.

3.	Zmluva nadobúda platnosť dňom jej podpísania oboma zmluvnými stranami,  a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov.

4.	Všetky zmeny a doplnky zmluvy vyžadujú na svoju platnosť a účinnosť výslovný, predchádzajúci a písomný konsenzus oboch zmluvných strán uskutočnený v písomnom dodatku ku zmluve, inak sú neplatné.

5.	Zmluva sa vyhotovuje v dvoch totožných rovnopisoch majúcich platnosť originálu, z ktorých jedno vyhotovenie  obdrží požičiavateľ a jedno  vyhotovenie obdrží vypožičiavateľ  bezprostredne po uzatvorení zmluvy. 

6.	Zmluvné strany prehlasujú, že zmluva vyjadruje ich slobodnú a vážnu vôľu, že ju neuzatvárajú v tiesni, ani za nápadne nevýhodných podmienok, zmluvu si prečítali, súhlasia s jej obsahom a dikciou a na znak toho ju vlastnoručne podpisujú.

V Stožku,  dňa 20.9.2019

Za požičiavateľa:                                               Vypožičiavateľ: 

..........................................                                    ....................................
   Bc. Darina Petrincová                                        Jaroslav  Malček  
   starostka obce Stožok